Jyllandsposten, 1840-11-20
- J denne Tid afgives der paa Cancelliets Befaling, Betænkninger fra vedkommende Politimestere, om der kan finde Besparelser Sted ved det paa Sjællands Kyster indrettede Kystpoliti, hvis Udgifter i det Hele beløbe et Par Tusinde Rigsbankdaler. Vi vide ikke, om denne Efterretning skulde kunne tjene til Beroligelse for de Lidettroende, hvem der, ifølge Adresseavisens Beretning om, at der den 22de d. M., atter skulde afholdes et Bal paa Christiansborg. Slot, maatte være paakommet den Skrupel, at Besparelserne vilde for det Første ikkun blive Jllusioner. (Kbhvp.) I Artiklen: "Om de friere Principer for en Landcommunal=Lov, i Modsætning til det kgl. Udkast og de roeskildske Stænders Betænkning, hedder det blandt Andet i Kbhavnsposten, "Maaden at blive Amtmand har nemlig hidtil omtrent været følgende: Naar man var Adelsmand og havde Laud, til juridisk Attestats (thi disse tvende Reqvisiter vare hidtil uomgængelig nødvendige med nogle ganske enkelte Undtagelser) saa blev man i Almindelighed Kammerjunker og Auscultant i Rentekammeret, hvor man da indfandt sig efter Behag. Naar da en med saadanne Egenskaber udstyret Mand havde gaaet en Deel Aar i Kjøbenhavn, og baaret sig af, som han selv vilde, saa blev han, naar et Embede blev vacant, Amtmand, det vil sige, han sendtes hen til et Sted, som han slet ikke kjendte, hvorhan maaskee aldrig havde været for, ikke alene for som Over øvrighed at vaage over Retspleien i Almindelighed, men ogsaa som Deeltager i Communalbestyrelsen, at varetage Folks Jnteresser, som han ikke kjendte, og i hvilke han alt Fald ikke havde nogen særdeles Andeel. Dette er netop det meest Urigtige ved Amtmandsposternes Besættelse, at en ganske Fremmed kommer til for en stor Deel at bestyre Communernes Anliggender og det er derfor, at vi mene, at der, om det end maatte findes nødvendigt, at disse eller lignende Embeder vedblive som Overøvrigheder, dog maatte træffes saadanne Foranstaltninger, hvorved de communale Anliggenders Bestyrelse unddrages dem. Dette kunde skee derved, at Kongen i det District, der nu er, eller i Fremtiden maatte blive, anseet som den passende Jnddeeling, udnævnte, foruden den ordinaire Overøvrighed, en Embedsmand der havde samme Deel i Communalbestyrelsen, men som da tillige maatte være Grundeier i Districtet, saaledes som f. Ex. den i ethvert Grevskab i England ansatte Sheriudnævnes af Kongen blandt de meest anseete Godseiere. Her ved vilde man opnaae i Stedet for en for Communernes Jnteresser fremmed Embedsmand, der desuden adspredtes ved mange andre heterogene Forretninger, og da altid maatte staae i et vist Afhængighedsforhold til Regjeringen, at faae en uafhængig Mand, der ved en Grundbesiddelse var knyttet til Stedets Jnteresser, og ikke distraheret ved andre offentlige Forretninger. Den Jndvending, man kunde hente fra de forøgede Omkostninger, vil Jntet have at betyde, da naturligviis denne Embedsmand, der forresten ikke vilde have videre tilfælleds med de saakaldte kongelige Embedsmænd, end Udnævnelsen af Kongen, ligesom alle andre Communal-Embedsmænd, maatte udføre hine Forretninger uden Godtgjørelse af Penge, blot af Jnteresse for Communen." Bygningsomkostningerne paa endeel kongelige Slotte, ville sikkerligen opstige til betydelige Summer, naar de Udgifter beregnes, som Frederiksborg iaar medtog, forinden Kroningsfesten fandt Sted. Ligeledes skal Enkedronningens Palais paa Amalienborg, som i Sommer blev repareret under hendes Ophold paa Frederiksberg, have kostet betydeligt, da dette Palais nu er bleven arrangeret efter hendes Hofstat. Men hvad der endnu vil koste meget mere, dette bliver vistnok den anden Etage af Christiansborg Slot, som nu er beordret istandsat inden et Aars Forløb, og som skal befindes saagodtsom i ganske raa Tilstand. De aarlige Besparelser af 80,000 Rbdr. ved Christiansborg Slot, som nu i nogle Aar have fundet Sted, ville saaledes med betydelig Forøgelse medgaae til denne forehavende Reparation, som er overdraget Conferentsraad Hansen. - Tegningen til den Bygning, der skal opføres paa Silkeborg er allerede færdig, dog skal man endnu ikke være aldeles enig om Udførelsen.